టెలికాం రంగం లాభాలకు ఆర్‌.జియో గండి
రేటింగ్‌ ఏజెన్సీల విశ్లేషణలు
న్యూఢిల్లీ, మే 10: టెలికాం రంగంలో ఉన్న ప్రస్తుత ఆపరేటర్లు అందరి కంటే రిలయన్స్‌జియో మార్కెట్‌ వాటా మరింతగా పెరుగుతుందని ఇండియారేటింగ్స్‌ స్పష్టంచేస్తోంది. దీనివల్ల డేటా ట్యారిఫ్‌ మరింతగా తగ్గి కస్టమర్లకు మరింత చేరువ అవుతాయని సంస్థ అంచనావేసింది.
ప్రస్తుత టెలికాం రంగ రేటింగ్‌ను పటిష్టమైన స్థాయినుంచి ప్రతికూల రేటింగ్‌ ఇచ్చింది. ప్రస్తుతం భారతి ఎయిర్‌టెల్‌; ఐడియా సెల్యులర్‌, వొడాఫోన్‌, రిలయన్స్‌ కమ్యూనికేషన్స్‌ వంటి సంస్థలకు లాభదాయ కత మరింతగా తగ్గుతుందని 2017-18లో కూడా ఇదే తీరు కొన సాగుతుందని అంచనావేసింది. ప్రస్తుత మార్కెట్‌లోని టెల్కోలు ఆర్‌జియోకు మార్కెట్‌వాటా అప్పగించక తప్పదన్న అంచనాలు వేసిం ది. లాభదాయకత తగ్గడం, రుణభారం పెరగడం వంటివి స్పెక్ట్రమ్‌ బకాయిలు నెట్‌వర్క్‌ మూలధన వనరులభారం వంటివి ప్రస్తుత ఆపరే టర్లకు మరింత భారంగా ఉంటాయని అంచనా.
ఈ ఆర్థిక సంవత్స రంలో డేటా టారిఫ్‌లు మరింత తగ్గుతాయని అంచనావేసారు. సగటు వినియోగదారునిడేటా వినియోగం ఖర్చుకూడా తగ్గుతుంది. ఆర్‌జియో ఇప్పటికే తన వాయిస్‌ ధరల వ్యూహాన్ని ప్రకటించిందని ఇన్‌రా వెల్ల డించింది. డేటా వినియోగం ఈ ఆర్థిక సంవత్సరంలో 35-40శాతం పెరిగి 1250 ఎండికి చేరుతుందని ఇన్‌రా అంచనావేసింది. ఆర్‌జయో డేటా ఆధారిత బిజినెస్‌ వ్యూహం, చౌకధరలకే స్మార్ట్‌ఫోన్లు వంటివి 4జి డేటా అనుసంధానిత ఫోన్లతో ఎక్కువ డేటా వినియోగానికి అంచనావేసారు.
భారతీయ విభాగానికి చెందిన గ్లోబల్‌రేటింగ్‌ ఏజెన్సీ ఫిట్జ్‌రేటింగ్స్‌ కూడా ఆర్‌జియోకు మరింత వాటా పెరుగుతుందని అంచనావేసింది. డేటారాబడులు టెలికాంరాబడుల్లో 30శాతం వరకూ ఉంటాయని, డేటారాబడులు 15-20శాతం పెరుగుతాయని అంచనా వేసారు. 20-30శాతం డేటా ధరల క్షీణత కూడా డేటా డిమాండ్‌:ణు పెంచుతుందని ఫిట్జ్‌రేటింగ్స్‌ అంచనా వేసింది. బిలియనీర్‌ ముకేష్‌ అంబాని ఆధారిత రిలయన్స్‌ ఇండస్ట్రీస్‌ 4జి సగటువేగం ఇతరకంపెనీలతో పోలిస్తే గరిష్టంగా ఉందని ట్రా§్‌ు అంచనా వేసింది. ట్రా§్‌ు సర్వేలో జియో సగటు వేగం 18.487 ఎంబిపిస్‌గా ఉంది. భారతి ఎయిర్‌టెల్‌, ఐడియా సెల్యులర్‌, వొడాఫోన్‌ ఇండియాలతో పోలిస్తే అత్యంత తక్కువగా ఉంది.
మరో రేటింగ్‌ ఏజెన్సీ క్రిసిల్‌ కూడా టెలికాం కంపెనీలు 2018 ఆర్ధిక సంవత్సరంలో కష్టాలకు ఎదురీదుతా యని చెపుతోంది. ప్రస్తుత టెలికాం రంగంలోని రెండు, మూడు భారీ కంపెనీలు నష్టాలఊబిలోకి వెళుతున్న ట్లు తేలింది. ఆర్‌జియో వంటివాటితో మరింతనష్టం పెరుగుతుందని అంచనా వేసారు. ప్రపంచంలోనే అతిపెద్ద నెట్‌ వర్క్‌గా ఆర్‌జియో మారుతోందని ఈ సంస్థలు చెపుతున్నాయి. 110కోట్ల జిబి డేటా నెలసరి వినియోగం, 220 కోట్ల వాయిస్‌, వీడియో నిమి షాలు రోజువారిగాను రిలయన్స్‌ కస్టమర్లకు అందిస్తున్నట్లు వెల్లడించింది.